ভারতের ভূ-স্বর্গ | SundarbanNews
Date: ফেব্রুয়ারী ২২, ২০১৭
এসবিএন : জম্মু-কাশ্মীর এমনই একটি রাজ্য যেখানে চারটি ঋতু যথাক্রমে বসন্ত, শরৎ, শীত ও গ্রীষ্ম পরিস্কার বোঝা যায়৷ এক-একটি ঋতুতে এ রাজ্যের প্রাকৃতিক সৌন্দর্য এক এক রকম৷ যা নিজে চোখে না দেখলে লিখে বুঝানো অসম্ভব৷ এরাজ্যে অনিন্দ্য সুন্দর নিসর্গ এর ভুস্বর্গ নামকরণের অন্যতম প্রধান কারণ৷ কাশ্মীরে ভ্রমণে অবশ্যই মনে রাখবেন কয়েকটি তথ্য-
সঙ্গে যেকোন পরিচয় পত্র থাকা আবশ্যক৷আপাতত কাশ্মীর শান্ত৷ কিন্তু যেকোন সময় বন্ধ কা কারফিউ হতে পারে৷ তাতে পর্যটকদের তেমন সমস্যা না হলেও বিষয়টা মাথায় রাখা ভাল৷বন্ধ বা কারফিউ’র সময় ও ল্ড সিটি, লাল চক এলাকায় যানে না৷ ঐসব জায়গায় উত্তেজনা, অশান্তির চরাই থাকে। শ্রীনগরসহ সমগ্র কাশ্মীরে কোথাও রাজনৈতিক আলোচনা বিশেষ করে পাকিস্তান নিয়ে একেবারেই নয়৷ কারণ ভারত থেকে পাকিস্তানের প্রতি এখানকার মানুষদের দরদ একটু বেশী৷ শিক্ষা-দীক্ষা, সমাজজীবন, খাওয়া-দাওয়াসহ কৃষ্টিতে পাক প্রভাব বেশ প্রকট৷ সমতল ভারতকে এরা আজও ইন্ডিয়া বলে৷ সবচেয়ে মজার ব্যাপার হল ভারতের রেভিনিউ ষ্ট্যাম্প কাশ্মীরে অচল৷ ওদের ষ্ট্যাম্প আলাদা৷ যদিও কাশ্মীরি মানুষজন সহজ, সরল সাহায্যকারী, বন্ধুভাবাপন্ন তবুও কোথাও যেন ভারতের প্রতি এদের একটা চাঁপা ক্ষোভ আছে৷
জম্মু ও কাশ্মীরে প্রচুর দালাল রয়েছে৷ ভুলেও তাদের প্রলোভনে পা দেবেন না৷ জম্মুতে বিভিন্ন লোক আপনাকে প্যাকেজ ট্যুরের কথা শুনাবে, তা না শুনাই ভাল৷ তাতে এমন ঠকবেন যে শেষে ঘরে ফেরার পয়সাও থাকবে না৷ শ্রীনগরে অটো চালক ও শিকারা চালকদের কথার ভুলে হোলসেল মার্কেট বা কোন দোকানে যাবেন না৷ এরা সবাই কমিশনের কাজ করে৷ ফলে জিনিষের দামের সঙ্গে ওদের কমিশন যোগ হয়৷ লাল চক যাবার রাস্তায় একদল লোক ছোট ছোট কিয়স্ক বানিয়ে মোবাইলে স্থানীয় সিম বিক্রি করে৷ কোনভাবেই ওদের খপ্পরে পড়ে সিম নেবেন না৷ টাকা জলে যাবে৷ গাড়ীর জন্য টেক্সি অ্যাসোসিয়েশনে যোগাযোগ করবেন৷ কোন দালালের কথায় প্রভাবিত হবেন না৷
আখরুট, ক্ষোবানি, বেদানা, কাঠবাদাম, চেরি, আপেল যেকোন রকমের শুকনো ফল বা ড্রাইফ্রুট কেনার জন্য শ্রীনগের কিছুটা আগে কাজি গুন্ড হল সেরা৷ ওখান থেকে কিনুন আর যেখান থেকেই কিনুন ভাল ভাবে চিনে দরদাম করে তবে কিনবেন৷
জাফরান-কেসরের সেরা জায়গা পামপুর৷ শ্রীনগর-ফহেলগাও রোডে (১২কিমি) এই শহর বিশ্বের জাফরান উৎপাদনে দ্বিতীয়৷ প্রথম স্থান স্পেনের৷ এখানেও কেনার আগে ভালভাবে যাচাই করে কিনুন৷
কাশ্মীর বেড়াতে যাবার আগে রাজ্যের সব শেষের পরিস্থিতি রেডিও, টিভি ও খবর কাগজ থেকে জেনে নিয়ে পরিকল্পনা ও প্রোগ্রাম ঠিক করুন৷
জম্মুতে কি দেখবেন:
এই শহরে দেখার অনেক জায়গা রয়েছে৷ এদের মধ্যে অন্যতম রঘুনাথজি মন্দির, বাহু দূর্গ, অমর মহল প্যালেস, ডোগরা আর্ট গ্যালারি, পিরখো, রণবীরেশ্বর মন্দির ইত্যাদি৷
শ্রীনগরে কি দেখবেন:
এই শহরের ভ্রমণের প্রচুর জায়গা রয়েছে৷ এদের মধ্যে অন্যতম হল শালিমার বাগ, নিশাত বাগ, চশমা সাহি, সিরাজ বাগ, হজরত বাল মসজিদ, শঙ্করাচার্য মন্দির, নেহেরু পার্ক, চারচিনার, হারওয়ান, শাহ হামদান মসজিদ ইত্যাদি৷
Previous : পুরুষ সিঁদুরে-সাহেলির ভালোবাসা আত্মত্যাগেই
Next : সাগর-পাহাড় ঘেরা রূপ-লাবণ্যের গোয়া